b'\n_START_ARTICLE_\nAntoinette Vallgren\n_START_PARAGRAPH_\nAntoinette Vallgren, o.s. R\xc3\xa5str\xc3\xb6m (1858 Tukholma \xe2\x80\x93 25. hein\xc3\xa4kuuta 1911 Pariisi) oli ruotsalainen kuvanveist\xc3\xa4j\xc3\xa4._NEWLINE_H\xc3\xa4n opiskeli alkujaan puunkaiverrusta, mutta siirtyi my\xc3\xb6hemmin kuvanveist\xc3\xa4j\xc3\xa4ksi. H\xc3\xa4n teki rintakuvia ja pronssiplaketteja. H\xc3\xa4n erikoistui kirjankansien suunnitteluun, h\xc3\xa4n esimerkiksi suunnitteli V\xc3\xa4nrikki Stoolin tarinoiden loistopainoksen. H\xc3\xa4nen herkiksi ja hienostuneiksi sanottuja t\xc3\xb6it\xc3\xa4\xc3\xa4n on Taideteollisuusmuseossa ja Turun museossa. _NEWLINE_H\xc3\xa4nen vanhempansa olivat mitalinkaivertaja Gustaf R\xc3\xa5str\xc3\xb6m ja Louise Ulrika Ullstr\xc3\xb6m. H\xc3\xa4nen puolisonsa oli 1882\xe2\x80\x931911 kuvanveist\xc3\xa4j\xc3\xa4 Ville Vallgren.'